দইয়ে ক্যালসিয়াম ও ভিটামিন ডি রয়েছে। উপাদানগুলো হাড়ের জন্য অত্যন্ত প্রয়োজনীয়। সকালের নাশতায় নিয়মিত দই খেলে হাড় মজবুত হয়। সকালে অনেকেই ভারী নাশতা খান। এর ফলে হজমে সমস্যা হতে পারে। খাবার সহজে হজম করতে সহায়তা করে দই। উপকারী অনেক ব্যাকটেরিয়া রয়েছে দইয়ের মধ্যে। এ ব্যাকটেরিয়াগুলো হজমে সহায়তা করে। যাঁরা ত্বকের বিষয় যত্নশীল, তাঁরা সকালের নাশতায় দই রাখুন। দইয়ের উপাদান ত্বককে মসৃণ করে। দইয়ের ল্যাকটিক অ্যাসিড ত্বককে পরিষ্কার করে এবং মৃত কোষ দূর করে। নিয়ন্ত্রিত মাত্রায় দই খেলে দেহের ওজন কমে। দই খেলে দেহের চর্বি কমে এবং সার্বিকভাবে ওজন কমাতে সহায়তা করে।